8. august 2020
Männikumäe terviserada, Tapa linn, Lääne–Virumaa, Eesti
Takistusjooks “Battle For Tapa” alustas oma tegevust Eestimaa pinnal aastal 2019. Antud takistusjooks erineb teistest Eestis ja selle lähiümbruses korraldatavatest üritustest sellega, et kaasatud on erinevad organisatsioonid, sealhulgas Eesti Kaitsevägi (edaspidi EKV) ja Tapa vald. Lisatud on funktsionaalse spordi elemendid ning rada kulgeb mööda mitmeid maastikuelemente, nagu näiteks terviserada, autokrossi rada ning ka EKV poolt kasutatav harjutusväli. Tegemist on ka uue traditsiooni loomisega, et luua tihedamaid sidemed EKV ja tsiviilmaailma vahel ning ühtlasi populariseerida sportlikku ja aktiivset eluviisi nii Tapa vallas kui terves Eestis.
Me lubame Teile, et takistusjooks “Battle For Tapa” jätab osalejatele väga palju erinevaid emotsioone ning toob kaasa nii vaimseid kui ka füüsilisi eneseületusi!